Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 467/12/1104	Bratislava IV, 12.4.2013
EEČ : 2-11-43-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 786,38 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ Bratislava IV pod spisovou značkou XXXXX
na tom skutkovom základe, že v období od 16.12.2011 do 23.12.2011 v XXXXX v meste XXXXX na ulici XXXXX č. 46 v areáli spoločnosti XXXXX, bez oprávnenia vzal z kabíny odparkovaného neuzamknutého nákladného motorového vozidla zn. XXXXX, TEČ: XXXXX medzinárodnú palivovú platobnú kartu s označením UTA č. XXXXX patriacu spoločnosti XXXXX, ktorú bez vedomia a súhlasu poškodeného použil dňa 23.12.2011 v Bratislave na čerpacej stanici Slovnaft na XXXXX, kde zrealizoval celkom tri úhrady touto kartou za nákup tovaru, a to v čase o 05.23 hod za nákup 1 ks destilovanej vody v objeme 5 litrov v cene 2,56 Eur, v čase o 05.28 hod za nákup nafty v objeme 250 litrov v cene 356,28 Eur a v čase o 05.35 hod za nákup nafty v objeme 300 l v cene 427,54 Eur, čím spôsobil poškodenej spoločnosti XXXXX, so sídlom Neuhofen/krems, XXXXX, Rakúska republika škodu vo výške 786,38 Eur.

Odôvodnenie: 

Vyšetrovateľ OKP OR PZ Bratislava IV pod ČVS: XXXXX trestne stíhal obvineného XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, ktorý spáchala na skutkovom základe uvedenom vo výroku tohto uznesenia.
Po skončení vyšetrovania bola na základe súhlasu obvineného,   poškodeného a pokynu prokurátora okresnej prokuratúry Bratislava IV vykonaná mediácia, v rámci ktorej za súčinnosti mediačnej úradníčky uzavreli obv. XXXXX a XXXXX splnomocnený zástupca poškodenej organizácie XXXXX so sídlom XXXXX, XXXXX dňa 13.02.2013 zmier.
Obvinený sa počas výsluchu dňa 05.10.2012 ako aj pred mediačnou úradníčkou dňa 06.02.2013 a 13.02.2013 ku skutku doznal, oľutoval ho, vyslovil súhlas so zmierom, a vyhlásil, že spáchal skutok, pre ktorý je trestne stíhaný. 
Splnomocnený zástupca poškodenej organizácie XXXXX XXXXX si v trestnom konaní uplatnil nárok na náhradu škody vo výške 786,38 €, ktorú obvinený dňa 26.10.2012 uhradil majiteľovi poškodenej organizácie. Poškodený taktiež uviedol, že jeho nároky sú v plnej výške uspokojené a nežiada žiadnu inú náhradu škody. 
V rámci uzavretého zmieru obvinený opätovne vyhlásil, že skutok, pre ktorý je trestne stíhaný spáchal, pričom toto vyhlásenie vykonal slobodne, vážne, zrozumiteľne a určito, svoje konanie oľutoval. Súčasne dňa 08.04.2010 vložil na účet Okresnej prokuratúry Bratislava IV na všeobecne prospešné účely sumu 200,- €, z toho na peňažnú pomoc obetiam trestnej činnosti 50 %, t.j. 100,- € a 50 %, t.j. 100,- €  XXXXX, so sídlom XXXXX IČO: XXXXX, DIČ: XXXXX, korešp. adresa XXXXX 
Podľa § 220 ods.1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený:
a) vyhlási, že spáchal skutok, pre ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného  a jeho osobné a majetkové pomery považuje takýto spôsob rozhodnutia za dostačujúci. 
Obvinený je trestne stíhaný pre prečin neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods. 1 Trestného zákona, za ktorý zákon dovoľuje uložiť trest odňatia slobody na jeden až päť rokov, čím je splnená jedna zo zákonných podmienok uvedených v § 220 ods.1 Tr. por. 
Obvinený nebol doposiaľ súdne trestaný, ani prejednávaný za priestupok.
Vyhodnotením skutkových okolností, vykonaného dokazovania ako i uskutočnenej mediácie, ktorej výsledkom bolo uzavretie zmieru medzi obvineným a splnomocneným zástupcom poškodenej organizácii a v konečnom dôsledku tiež osoby obvineného, jej osobných a majetkových pomerov a výšky škody, ktorú spáchaním trestného činu spôsobil, som dospela k záveru, že schválenie zmieru a súčasné rozhodnutie o zastavení trestného stíhania obv. XXXXX je dostačujúce.
Obvinený pre tento postup splnil všetky zákonné podmienky. Slobodne, vážne a určito vyhlásil, že spáchal skutok, so zmierom súhlasil a na účet prokuratúry zložila sumu 200,- € na všeobecne prospešné účely, z toho na peňažnú pomoc obetiam trestnej činnosti 50 %, t.j. 100,- € a XXXXX 50 %, t.j. 100,- €.  Rovnako poškodený so zmierom súhlasil, a škoda, ktorú si vo výške 786,38 € uplatnil mu bola zo strany obvineného nahradená.
Skutok, pre ktorý je obvinený stíhaný, možno považovať za menej závažný, pričom  s poukazom na trestnú sadzbu, je postup podľa § 220 ods.1 Tr. por. možný. 
Obvinený žil doposiaľ bezúhonným životom, pričom spáchanie uvedeného trestného činu možno považovať za exces v inak bezúhonnom živote obvineného.
Vzhľadom na všetky uvedené skutočnosti som rozhodla tak, ako je uvedené vo výrokovej časti tohto uznesenia a trestné stíhanie obvineného XXXXX som zastavila.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka